**«МЫРҒАЛЫМСАЙ»**

 Аптөреева Шапағат ЭАЭМк 21-1

Кентау қаласы

Жетекшісі: доцент Б.Ж.Кабдушев

Менің туған елім-Қазақстан Республикасы. Қазақстанның байлығы өте көп және -қазынаға толы. Еліміздің табиғаты неткен сұлу десеңші! Туған жер-адам өмірінде киелі орын алады. Нақты осы жер оны елімен, өткенмен және болашақпен байланыстырады. Міне, сондықтан да тіпті балалық шақтан бастап-ақ адамда отанға деген махаббат сезімі оянады. Әрбіріміз үшін Отан ошақ басынан басталады: туған жер, туған көше, туған кент немесе мен үшін туған қала. Менің Отаным кішкентай болса да, мен үшін аса қымбат жер Кентау қаласынан басталады. Туған жерімді қатты жақсы көремін. Осындай өлкеде туғаныма мақтанамын. Туған жерім күннен күнге көркейіп келеді. Әсем ғимараттар бой көтеруде.

«Туған елдей ел болмас, туған жердей жер болмас» - деп, ата-бабаларымыз бекер айтпаған екен ғой. Елімнің кең даласындай байтақ дала еш жерде жоқ шығар. Сондықтан мен үнемі туған елім, жерім, қалам туралы жырлауға еш ерінбеймін. Сіздерді де осыған шақырамын. Біздің Қазақстан-көп ұлтты мемлекет. Бейбітшілік пен достықта, татулықта бірге жұмыла отырып, қызметтің әр түрлі саласында қазақтар мен орыстар, татарлар мен немістер, украиндер мен кәрістер... еңбектенуде. Бірлік, ұлтаралық келісім мен саяси тұрақтылық-қазақстандықтардың қалауы. Біздің еліміздің табиғаты өте сұлу. Биік-биік асқар тау, мөп-мөлдір көлдер, неше түрлі өсімдіктер мен дәрілік қасиеті бар шөптер өседі. Қазақстан жерінде аңдар мен құстар, неше түрлі жануарлар жасайды. Сол жерде біздің ата-бабаларымыз, батырларымыз, ақындарымыз, ғалымдарымыз туып өскен. «Отаның-алтын бесігің», «Отаны жоқтық-нағыз жоқтық» - деп дана халқымыз бекер айтпаған. Өз Отанын сүю, өз ана тілін ардақтау-әрбір азаматтың бірінші міндеті. Ал біздің халқымызда атамекенді ардақтау сезімі өте терең деп ойлаймын. Халқымыздың басынан қандай қиын кезеңдер өткенде де ата-бабаларымыз елімізді сыртқы жаудан қорғай білген. Өз елі үшін жанын да, барын да аямаған. Халқымыздың осы бір қасиеті жанымызға ана сүтімен тарап, ана тілімен дарып, ақ нанымен бекуі тиіс. Өйткені Отан біз үшін оттан да ыстық.

Туған жер Беу, Туған жер!

Сен ыстықсың біздерге

Мың-мың дастан жатыр

Халқым басқан іздерде,

Тұнып жатқан тарихыңнан көз алмай

Даналықтың жырын жастар іздер ме?

Жыр жазам деп талпынады жас балаң

Тәй-тәй басып келе жатқан жас қалам,

Жүрегінің түкпірінен шығарып

Жырды шашу болды оған бір арман.

Менің кіндік қаным тамған жер Түркістан облысындағы Кентау қаласы. Кентау қаласы 1955жылы тамыз айында Оңтүстік Қазақстан болысында құрылды. Қаланы бұрынғы атауы немесе қала құрылардағы елді мекеннің атауы Мырғалымсай болатын. Мырғалымсай деген кен орны да бар. Кентау қаласын құрудағы мақсат Ащысай полиметалл кенішін байыту жұмыстары болатын. Кентау облыс орталығы болып саналатын Шымкент қаласынан 260 шақырым жерде орналасқан. Түркістан қаласымен арадағы қашықтық 30шақырымды құрайды. Кентау Қаратаудың етегінде орналасқан қала болып саналады. Кентау қаласы «Қаратау тәжі» және «Қазақстанның жасыл-желекті қаласы» деген аттарға ие. Қазіргі кезде Кентау қаласында 4 ауылдық округ, 7елді мекен бар. Қала халқының саны(ауылдық округтермен қоса) 88 мың адамды құрайды. Халықтың ұлттық құрамы: қазақтар 65,7%, өзбектер 25,2%, орыстар 5,4%, басқа ұлттар 3,7%. Қала алғаш құрылған кезде орыстар көптеп көшіп келді. Олардан бөлек гректер, немістер, корейлер, шешендер де көшіп келді. Олар, негізінен, қуғынға ұшырағандардың туыстары мен арттарында қалған үрім-бұтақтары болатын. Қала экономикасы Кентау қаласында аты КСРО-ға әйгілі болған тау-кен орындары, трансформатор зауыты, экскаватор зауыты құрылды. Алайда, ХХ ғасырдың 80-90 жылдарындағы өндіріс ошақтары мен жұмыс орындарының жабылуы қала халқының әлеуметтік тұрмысына ауыр соққы болды. Кейіннен қайта іске қосылған экскаватор зауытының күші Кеңестік уақыттағыдай жоғары деңгейге жете алмады. Кентау-Қазақстандағы машина жасау, металл өңдеу және тау-кен өнеркәсібі орталықтарының бірі. Қала экономикасындағы ірі кәсіпорындар: «Транформатор зауыты» ААҚ-еліміздегі трансформатор жасайтын жалғыз зауыт, «Экскаватор» ААҚ–металл өңдеп, машина жасайды. Барит өнімдерін, түсті металл концентраттарын өндіретін «Оңтүстік түстіметалл» ЖАҚ-қа Кентау байыту фабрикасы, Ащысай металлургия цехы, темір жол цехы кіреді. Мақта-мата өнімдерін шығарады. «Табыс» акционерлік қоғамы, «Эластополимет» ЖАҚ резина-техникалық бұйымдарын, «Ерден-нан» ААҚ-нан, тоқаш, кондитерлік бұйымдарын шығарады. Жалпы өнім жиынтығында өнеркәсіп үлесі 55%-ды (түсті металлургия-28,8%, электр қондырғыларын шығару-28,5%, машина жасау-11,9%) құрайды. Мәдениет пен қала көрінісі Қалада Мәдениет сарайы, орталық кітапхана, саябақ, кинотеатр, «Кентау шұғыласы», «Кентау» атты қалалық газеттері, жергілікті «Икар» теледидары жұмыс істейді. Кентау қаласында Халықаралық қазақ-түрік университетінің экология факультетінің бөлімдері, музыка, көркемсурет, спорт «Дарын» мектептері, мектеп-гимназия, кәсіптік-техникалық мектеп, тау-кен металлургия колледжі, агроколледж бар. Кентаудан Республикаға танымал өнер қайраткерлері Р. Сейтметов, С. Байтереков, Ә. Сығай шыққан. Қалада көрнекті мемлекет қайраткерлері Д.А. Қонаевқа, С. Қожановқа, -дүниежүзілік соғыста қаза болған жерлестеріне ескерткіш-дүниежүзілік соғыста қаза болған жерлестеріне ескерткіш қойылған. Сақ жауынгері бейнеленген «Тәуелсіздік монументі» бар. Мұнда тіпті дарынды балалар тәрбиелейтін қазақ-түрік лицейі де бар. Мұнда келген балалар білімдерімен елді таң қалдырып, халықаралық байқаулардан елімізге жеңіс туын көтеріп оралуда. Бұл жағдайлар Кентау қаласының өсіп, дамуына үлкен септігін тигізуде.

Туған өлкем байлығы мол қазынам,

Сол байлықтың шуағында шомылам.

Бәрінен де артық көрем мен сені,

Бар қаладан қымбатсың ғой сен маған.

Су мен тасын, өзен-көлін сүйемін,

Аң мен құсын арыстандай көремін.

Туған өлкем ол менің жер жәннатым,

Осындай елде туғаныма мақтанамын-деп ақындар жырлағандай, осындай байтақ даламызды аялайық та, сүйе білейік!